Diari Oficial de la Generalitat Valenciana


Sumari del DOGV 5534, del 14-06-2007 (2007/5492)

Informació pública de la modificació puntual número 4 de les normes subsidiàries de planejament.
------------------------------------------------------------------------------------------------

### Dades del document

Número de DOGV
:   5534

Data del DOGV
:   14-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5492


Data del document
:   27-04-2007

Organisme emissor
:   Ajuntament d'Estivella

Tipus de document
:   Informació Pública

Descriptors 

:   * Estivella
    * pla d'urbanisme
    * administració local

Informació pública de la modificació puntual número 4 de les normes subsidiàries de planejament. [2007/5492]  
El Ple de la corporació municipal, en la sessió del dia 20 d'abril del corrent any, va adoptar, per unanimitat dels assistents, l'acord següent:  
«Vista la memòria justificativa de la modificació puntual número 4 de les normes subsidiàries de planejament d'Estivella (aprovades definitivament per acord de la Comissió Territorial d'Urbanisme de València de data 18 de juliol de 1996), redactada per l'oficina tècnica municipal, i que afecta exclusivament el nombre de plantes sobre rasant en l'àmbit que es delimita a la zona qualificada pel planejament actual com a ZR4, en tota l'extensió de l'àmbit que la delimita.  
Atés que en la dita memòria queda justificada la conveniència d'aprovar la modificació proposada, ja que amb esta s'obté una millora en el traçat del conjunt de vies públiques afectades, regularitzant la situació actual caracteritzada per una amplària i secció viària ajustada a les edificacions preexistents que minven considerablement les possibilitats de disposar d'una trama viària molt més adequada a les necessitats del tràfic rodat actual (tant de vehicles com de persones). Així mateix, cal assenyalar que la proposta de modificació disposa de la conformitat de l'únic propietari afectat per esta, estant prevista l'obtenció per part de l'Ajuntament del nou sòl dotacional viari creat amb aquella.  
Atés que l'article 223.1 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística, establix que les modificacions dels plans es duran a terme segons el procediment establit per a cada tipus de pla, i que segons la Llei 16/2005, de 30 de desembre, Urbanística Valenciana, se circumscriuen en este cas a sotmetre el projecte, amb caràcter previ a la seua aprovació definitiva, a informació pública, per un període mínim d'un mes, per mitjà d'un anunci en el Diari Oficial de la Comunitat Valenciana i en un diari no oficial d'àmplia difusió en la localitat, havent d'estar depositat durant tal termini el projecte diligenciat del Pla, per a la seua consulta pública, en l'Ajuntament afectat pel canvi d'ordenació.  
Atés que, d'acord amb el que establix l'article 91.1 de la Llei 16/2005, de 30 de desembre, Urbanística Valenciana "Correspon a l'Ajuntament aprovar definitivament els plans i programes d'iniciativa municipal o particular, sempre que no modifiquen l'ordenació estructural".  
Es proposa a l'Ajuntament d'Estivella l'adopció de l'acord següent:  
Primer. Sotmetre a informació pública, per un termini d'un mes, el projecte de modificació puntual número 4 de les normes subsidiàries de planejament d'Estivella, que afecta exclusivament el nombre de plantes sobre rasant en l'àmbit que es delimita en la zona qualificada com a ZR4 en tota l'extensió de l'àmbit que la delimita, redactada per l'Oficina Tècnica Municipal, per mitjà d'un anunci publicat en el Diari Oficial de la Comunitat Valenciana i en un diari no oficial d'àmplia difusió en la localitat, havent d'estar depositat durant tal termini el projecte diligenciat del pla, per a la seua consulta pública, en este ajuntament.  
Segon. Transcorregut tal termini, elevar al Ple de l'Ajuntament la corresponent proposta d'acord per a l'aprovació definitiva de la dita modificació, amb un informe previ i contestació de les al·legacions que, si és el cas, s'hagen pogut formular en el termini d'informació pública.»  
El que es fa públic per a general coneixement, als efectes del que disposa la Llei 16/2005, de 30 de desembre, i legislació en concordança.  
Estivella, 27 d'abril de 2007.- L'alcalde: Robert Renau Ramón.